එම විසිහත් වර්ෂ පූර්ණය සමරමින් හා එම නාට්‍යයේ නිර්මාණකරු වන ස්ටැන්ලි ලියනගේ අනුස්මරණය කරමින් ‘අල්ලපු ගෙදර’ ශිල්පීන් පිරිවරා අගෝස්තු 25 වැනිදා සවස 6.30 ට කොළඹ හුනුපිටිය ගංගාරාමයේදී කේශධාතු පූජාවක් සහ පහන් පූජාවක් පැවැත්වේ.දශක හතරකට ආසන්න කාලයක් ශ්‍රී ලංකා විදේශ දූත මණ්ඩලවල සේවයෙන් යුතුව ලබාගත් ජීවිත අද්දැකීම් එකතු කොට එඩ්වඩ් රූපසිංහ විසින් රචිත ‘ඇවිද ගිය දුර’ කෘතිය මෙම මස 23 වැනිදා එනම් අද සවස කොළඹ 07 හෝර්ටන් පෙදෙසෙහි ලක්ෂ්මන් කදිරගාමර් ජාත්‍යන්තර ක්‍රමෝපාය අධ්‍යයන ආයතනයේ ශ්‍රවණාගාරයේදී එළිදැක් වෙයි.මෙහි ප්‍රධාන ආරාධිත දෙසුම මහාචාර්ය දේශමාන්‍ය ජේ. බී. දිසානායකගෙන් වන අතර ජයන්ත ධනපාල සහ මහින්ද බන්දුසේන යන මහත්වරුන් විසින් පවත්වනු ලබයි.